2 Kristianokuéra ojapo vaʼerã heta sakrifísio oĩ porãséramo Jehová ndive. Por ehémplo, tekotevẽ omboyke tiémpo oñemboʼe ha olee hag̃ua la Biblia, ostudia hag̃ua hogayguakuérandi, oho hag̃ua rreunionhápe ha opredika hag̃ua (Jos. 1:8; Mat. 28:19, 20; Heb. 10:24, 25). * Añetehápe, ñañehaʼã rupi pe Rréino rehehápe ha Jehová ñanevendesígui, koʼág̃arupi ojepredikave ha hetave hénte oñemoag̃ui pe “montáña oĩháme Jehová róga” (Is. 2:2, NM). Oĩ avei ermáno oservíva Betélpe, oipytyvõva ojejapo hag̃ua Salón del Reino ha Salón de Asambléa, oorganisáva umi aty guasu ha oipytyvõva oiko jave desástre naturál. Jehová ndojeruréi ñandéve jajapo hag̃ua koʼã tembiapo ikatu hag̃uáicha jaikove opa ára g̃uarã, upéicharõ jepe iñimportanteterei oñemotenonde hag̃ua Ñandejára Rréino.